CELEX: 62018TN0408
Language: lv
Date: 2018-07-03 00:00:00
Title: Lieta T-408/18: Prasība, kas celta 2018. gada 3. jūlijā – Aristoteleio Panepistimio Thessalonikis/Agenzia esecutiva per l'istruzione, gli audiovisivi e la cultura (EACEA)

10.9.2018   
            
            
               LV
            
            
               Eiropas Savienības Oficiālais Vēstnesis
            
            
               C 319/18
            
         
      Prasība, kas celta 2018. gada 3. jūlijā – Aristoteleio Panepistimio Thessalonikis/Agenzia esecutiva per l'istruzione, gli audiovisivi e la cultura (EACEA)
      (Lieta T-408/18)
      (2018/C 319/22)
      Tiesvedības valoda – grieķu
      
         Lietas dalībnieki
      
      
         Prasītāja: Aristoteleio Panepistimio Thessalonikis (Saloniki, Grieķija) (pārstāvis: S. Paliou, advokāts)
      
         Atbildētāja: Agenzia esecutiva per l'istruzione, gli audiovisivi e la cultura (EACEA)
      
         Prasītājas prasījumi
      
      
                  —
               
               
                  atzīt, ka 2018. gada 16. aprīļa paziņojumā par parādu Nr. 3241804913 ietvertais atbildētājas lūgums, lai prasītāja atmaksā daļu no atbalsta, kas saņemts rīcībai ENHSA (European Network of Heads of Schools of Architecture), nav pamatots attiecībā uz summu 77 169,78 EUR apmērā, un atzīt, ka šī summa atbilst pieļaujamajām izmaksām;
               
            
                  —
               
               
                  atzīt, ka 2018. gada 9. aprīļa paziņojumā par parādu Nr. 3241804682 ietvertais atbildētājas lūgums, lai prasītāja atmaksā daļu no atbalsta, kas saņemts rīcībai ARCHI-MUNDUS un kas vienāda ar 28 976,83 EUR, nav pamatots, un atzīt, ka šī summa atbilst pieļaujamajām izmaksām;
               
            
                  —
               
               
                  pieprasīt atbildētājai, lai tā atmaksā iepriekš minētās summas, kā arī likumiskos procentus; un
               
            
                  —
               
               
                  piespriest Agenzia esecutiva per l'istruzione, gli audiovisivi e la cultura atlīdzināt prasītājas tiesāšanās izdevumus.
               
            
         Pamati un galvenie argumenti
      
      Ar šo prasību Aristoteleio Panepistimio Thessalonikis apstrīd EACEA2018. gada 16. aprīļa paziņojumā par parādu Nr. 3241804913 izteikto lūgumu attiecībā uz summu 84 955,12 EUR apmērā saistībā ar rīcību ENHSA. Aristoteleio Panepistimio Thessalonikis apstrīd arī EACEA2018. gada 9. aprīļa paziņojumā par parādu Nr. 3241804682 izteikto lūgumu attiecībā uz summu 28 976,83 EUR apmērā saistībā ar rīcību ARCHI-MUNDUS.
      Minētie lūgumi ir iesniegti pēc pārbaudes uz vietas, ko EACEA veica prasītājas uzņēmumos, kurā EACEA apšaubīja ar vienotās likmes kompensāciju saistīto izmaksu efektivitāti attiecībā uz konferencēm, kas rīkotas saistībā ar rīcībām ENHSA un ARCHI-MUNDUS.
      Šajā ziņā prasītāja lūdz Eiropas Savienības Vispārējo tiesu atzīt, ka attiecībā uz abām rīcībām vienotās likmes kompensācija (per diem) konferenču dalībniekiem, kuri nerunā grieķu valodā, atbilst pieļaujamajām izmaksām.
      
         Aristoteleio Panepistimio Thessalonikis apgalvo, ka apstrīdētās EACEA izmaksas ir pieļaujamas, kas ir apstiprināts materiālā, kuru prasītāja iesniegusi EACEA pārbaudes uz vietas laikā, un pēc tās notikušajā vēstuļu apmaiņā.